

ОшМУ – Аралыктан (онлайн) иштөө боюнча чет өлкөлүк кызматкер менен эмгек келишими
ЭМГЕК КЕЛИШИМИ № ______
Аралыктан / онлайн иштөө

Ош шаары									     «___» __________ 20___ г.
	
Мекеме «Ош мамлекеттик университети» нин Уставынын негизинде ректор К.Г. Кожобеков (мындан ары – «Иш берүүчү»), бир тараптан, жана экинчи тараптан чет өлкөлүк жаран  ________________________________________________________________________ (Ф.А.А. толук), жарандыгы: ____________________, паспорт / жол жүрүүчү документ № _________________, берилген: __________________, жарактуу мөөнөтү: ______________, (мындан ары – «Кызматкер»), Кыргыз Республикасынын Конституциясын, Эмгек кодексин (2025-ж. № 23), салык мыйзамдарын жана ОшМУнун ички ченемдик актыларын жетекчиликке алуу менен төмөнкүдөй эмгек келишимин (мындан ары – «Келишим») түздүк:

1. Келишимдин предмети жана иштин мүнөзү
1.1. Ушул Келишим аркылуу Иш берүүчү менен Кызматкердин ортосундагы эмгек укуктук мамилелер аныкталат.
1.2. Кызматкер «Ош мамлекеттик университети» мекемесине _________________________________________________ (кызмат ордунун толук аталышы) кызмат ордуна аралыктан (онлайн) иштөө шартында кабыл алынат.
1.3. Иштин мүнөзү – аралыктан (дистанттык / онлайн) иштөө. Кызматкер эмгек милдеттерин Кыргыз Республикасынын аймагынан тышкары, өзү жашаган / турган мамлекеттен аткарат. Кызматкер Кыргыз Республикасынын аймагында физикалык жактан эмгек ишмердүүлүгүн жүргүзбөйт.
1.4. Ушул шарттарга байланыштуу Кызматкерге Кыргыз Республикасында иштөөгө уруксат (виза, бирдиктүү уруксат документи – UPD ж.б.) талап кылынбайт, эгерде ал КРдин аймагында эмгек ишмердүүлүгүн жүргүзбөсө.
1.5. Кызматкер кызматтык милдеттери менен тааныштырылат жана аларды аткарууга милдеттенет.

2. Келишимдин мөөнөтү
2.1. Келишим аныкталган мөөнөткө (мөөнөттүү) түзүлдү.
2.2. Келишимдин мөөнөтү: 20___-жылдын «____» ______________ күнүнөн баштап 20___-жылдын «____» _________________ күнүнө чейин.
2.3. Келишимдин мөөнөтү аяктаганда тараптардын макулдугу менен узартылышы мүмкүн.

3. ИНН (ПИН) алуу жана банктык эсеп ачуу милдеттенмелери
3.1. ИНН (жеке идентификациялык номер / ПИН) алуу. Кызматкер Келишим күчүнө киргенден кийин 15 (он беш) календардык күндүн ичинде Кыргыз Республикасынын салык органдарынан же ыйгарым укуктуу мекемеден жеке идентификациялык номерди (ИНН / ПИН) алууга жана анын көчүрмөсүн Иш берүүчүгө берүүгө милдеттүү. Эгерде ИНН алуу Кызматкердин жашаган өлкөсүнөн аралыктан мүмкүн болбосо, ал Иш берүүчүгө жазуу жүзүндө билдирип, альтернативдүү тартипти макулдашат.
3.2. Банктык эсеп ачуу. Кызматкер Келишим күчүнө киргенден кийин 20 (жыйырма) календардык күндүн ичинде:
а) Кыргыз Республикасындагы банкта же
б) эл аралык которууларга ылайыктуу чет өлкөлүк банкта
өзүнүн атына банктык эсеп ачууга жана анын реквизиттерин (IBAN, SWIFT/BIC, эсеп номери ж.б.) Иш берүүчүгө берүүгө милдеттүү.
3.3. Эмгек акысы Кызматкер көрсөткөн банктык эсепке которулат. Эгерде Кызматкер белгиленген мөөнөттө ИНН жана/же банктык эсеп реквизиттерин бербесе, Иш берүүчү эмгек акысын төлөөнү токтото турууга укуктуу.
3.4. Кызматкер салык органдарына жана банктарга берилген маалыматтардын аныктыгына толук жоопкерчилик тартат.

4. Тараптардын укуктары жана милдеттери
4.1. Кызматкердин негизги милдеттери:
4.1.1. Кызматтык нускамага ылайык эмгек милдеттерин ак ниеттүүлүк менен, өз убагында жана жогорку кесиптик деңгээлде аткарууга;
4.1.2. Иш берүүчүнүн ички тартибин, буйруктарын жана электрондук коммуникация эрежелерин сактоого;
4.1.3. Конфиденциалдуу маалыматтарды (окуу материалдары, студенттердин маалыматтары, илимий иштер, ички документтер ж.б.) үчүнчү жактарга ачыкка чыгарбоого;
4.1.4. Иштин жүрүшүндө түзүлгөн бардык материалдарды (сабак пландары, презентациялар, тесттер, илимий эмгектер ж.б.) Иш берүүчүгө таандык деп эсептөөгө;
4.1.5. ИНН жана банктык эсеп боюнча милдеттенмелерди өз убагында аткарууга;
4.1.6. Кыргыз Республикасынын аймагында физикалык жактан эмгек ишмердүүлүгүн жүргүзбөөгө (эгерде башкача жазуу жүзүндө макулдашылбаса).
4.2. Иш берүүчүнүн укуктары:
4.2.1. Кызматкерден квалификациялуу иш аткарууну талап кылууга;
4.2.2. ИНН жана банктык реквизиттер берилбеген учурда эмгек акысын төлөөнү токтото турууга;
4.2.3. Келишимдин шарттары бузулганда (анын ичинде конфиденциалдуулукту бузууда) Келишимди токтотууга жана зыяндын ордун толтурууну талап кылууга;
4.2.4. Кызматкер КРдин аймагында уруксатсыз эмгек ишмердүүлүгүн жүргүзгөн учурда Келишимди дароо токтотууга.

5. Аралыктан иштөө шарттары
5.1. Кызматкер, эгерде бул эмгек милдеттерин талаптагыдай аткарууга тоскоол болбосо, иш жүзүндө жайгашкан жери боюнча же өз каалоосу боюнча башка жерде жумушту аралыктан аткарат.
5.2. Жумуш берүүчү менен Кызматкердин ортосундагы өз ара аракеттенүү төмөнкүлөр аркылуу ишке ашырылат:
	электрондук почта; 
	телефон байланышы; 
	мессенджерлер; 
	видеоконференцбайланыштар; 
	иш берүүчүнүн башка электрондук системалары. 
5.3. Тараптардын расмий өз ара аракеттенүүсүнүн негизги каналдары болуп саналат:
	Иш берүүчүнүн e-mail: ____________________ 
	Кызматкердин e-mail: ____________________ 
	Кызматкердин телефон/WhatsApp номерлери: ____________________ ________________ 
5.4. Кызматкер ушул келишимде белгиленген жумуш убактысында баарлашуу үчүн жеткиликтүү болууга милдеттүү.
5.5. Аткарылган иштер боюнча отчетторду берүүнүн тартиби жана мезгилдүүлүгү иш берүүчү менен кызматкердин ортосундагы макулдашуу аркылуу ишке ашыралат (күн сайын/апта сайын/ай сайын менеджердин электрондук дарегине отчет жөнөтүү аркылуу).

6. Эмгек акы төлөө
6.1. Кызматкерге _____ ставка үчүн айына _______________________ (_______________________) сом өлчөмүндө кызматтык маяна белгиленет.
6.2. Эмгек акысы Кызматкердин 3.2-пунктта көрсөтүлгөн банктык эсебине которуу жолу менен төлөнөт.
6.3. Салыктар жана милдеттүү төгүмдөр Кыргыз Республикасынын мыйзамдарында белгиленген тартипте кармалат. Кош салык салууну болтурбоо жөнүндө эл аралык келишимдер эске алынат.
6.4. Кошумча төлөмдөр жана сыйлыктар ОшМУнун ички жоболоруна ылайык төлөнөт.

7. Жумуш убактысы жана эс алуу
7.1. Кызматкер аралыктан иштөө режиминде иштейт. Жумуш убактысынын конкреттүү бөлүштүрүлүшү тараптардын макулдугу менен аныкталат (күнүнө / жумасына саат саны).
7.2. Кызматкерге жыл сайын акы төлөнүүчү өргүү _____ календарлык күн өлчөмүндө берилет.

8. Конфиденциалдуулук жана интеллектуалдык менчик
8.1. Кызматкер Келишимдин мөөнөтү ичинде жана андан кийин 3 (үч) жыл бою Иш берүүчүгө тиешелүү конфиденциалдуу маалыматтарды ачыкка чыгарбоого милдеттүү.
8.2. Келишимдин алкагында түзүлгөн бардык интеллектуалдык менчик объектилери (окуу материалдары, программалар, илимий иштер, маалымат базалары ж.б.) толук көлөмдө Иш берүүчүгө таандык болот.
8.3. Кызматкер Келишим токтотулганда бардык материалдарды, файлдарды жана маалыматтарды кайтарып берүүгө милдеттүү.

9. Келишимди токтотуу
9.1. Келишим төмөнкү учурларда токтотулат:
– мөөнөтүнүн аякташы;
– тараптардын макулдугу;
– Кызматкердин демилгеси (бир ай мурда жазуу жүзүндө эскертүү менен);
– Иш берүүчүнүн демилгеси (Эмгек кодексинде жана ушул Келишимде каралган негиздер боюнча);
– Кызматкердин 3-бөлүмдөгү милдеттенмелерди аткарбашы (ИНН, банктык эсеп);
– Кызматкер КРнын аймагында уруксатсыз эмгек ишмердүүлүгүн жүргүзгөн учурда.
- Эмгек келишими боюнча кызматтык милдеттерин талаптагыдай аткарбаган учурда.
9.2. Келишим токтотулганда Кызматкер бардык материалдарды жана маалыматтарды кайтарып берет.

10. Жоопкерчилик
10.1. Тараптар Келишимдин шарттарын бузгандыгы үчүн Кыргыз Республикасынын мыйзамдарында каралган жоопкерчиликти тартышат.
[bookmark: _GoBack]10.2. Кызматкер конфиденциалдуулукту же интеллектуалдык менчик укуктарын бузган учурда келтирилген зыяндын ордун толук толтурууга милдеттүү.
11. Жыйынтыктоочу жоболор
11.1. Келишимде жөнгө салынбаган маселелер Кыргыз Республикасынын эмгек жана салык мыйзамдары менен жөнгө салынат.
11.2. Келишимдин шарттары эки тараптын жазуу жүзүндөгү макулдугу менен гана өзгөртүлөт.
11.3. Келишим эки (же үч) нускада түзүлөт. Зарыл болсо англис / орус тилиндеги нуска да түзүлөт. Карама-каршылык болгон учурда кыргыз тилиндеги нуска артыкчылыкка ээ.
11.4. Келишим Кыргыз Республикасынын мыйзамдарына ылайык жөнгө салынат.
11.5 Келишим аралыктан кол коюу жолу менен түзүлгөндүктөн, келишимге кол коюлуп, электрондук форматка өткөрүлгөн көчүрмөсү менен электрондук фарматтан кагаз түрүнө чыгарылган көчүрмөсүнө коюлган кол тамгалар бирдей юридикалык күчкөө ээ деп эсептелет.
11.5 Эмгек келишими боюнча соттук талаш-тартыш маселелер Ош шаарынын аймагындагы сот органдарында каралууга жатат.

12. Тараптардын даректери жана реквизиттери

	ИШ БЕРҮҮЧҮ:
	КЫЗМАТКЕР (аралыктан):

	«Ош мамлекеттик университети»
723500, Ош ш., Алымбек датка к., 331
Tel.: (+996 3222) 70712
	________________________________________
(Ф.А.А.:)

	
	Жарандыгы:  ___________________________

	Email:edu@oshsu.kg www.oshsu.kg
ИСН 00207199610017
	Паспорт № _____________________________
ИНН / ПИН: ____________________________

	
	Банк эсеби (IBAN/SWIFT): _______________
________________________________________
Жашаган өлкө / шаар:___________________ ________________________________________
Телефон / WhatsApp: ____________________
Email: __________________________________

	
	

	___________________________________
	________________________________________

	Ректор: Кожобеков К. Г.
	(колу)

